ગાંધીનગર: રાજ્ય વિધાનસભામાં ઊર્જા મંત્રી સૌરભ પટેલે ઉદ્યોગ અને ખાણ વિભાગની અંદાજપત્રિય ચર્ચાનો જવાબ આપતાં જણાવ્યું હતું કે, ગુજરાતમાં ટાટા નેનો પ્રોજેક્ટનાં આગમન બાદ અન્ય ઘણી અગ્રણી રાષ્ટ્રીય અને આંતરરાષ્ટ્રીય ઓટોમોબાઇલ કંપનીઓએ ગુજરાતમાં તેમના પ્રોજેક્ટ્સમાં રોકાણ કરવાનું શરૂ કર્યુ છે. દેશમાં પાંચ જેટલાં મોટા ઉત્પાદકો દ્વારા ગુજરાતમાં રૂા.૧૨,૫૦૦/- કરોડથી વધુ મૂડીનું રોકાણ જવા જઇ રહ્યું છે.